তিস্তা ভাঙনে দেশ হতে প্রায় বিছিন্ন ভূখণ্ড আঙ্গরপোতা-দহগ্রাম - বাংলা টপ নিউজ ২৪.কম
Home গণমাধ্যম তিস্তা ভাঙনে দেশ হতে প্রায় বিছিন্ন ভূখণ্ড আঙ্গরপোতা-দহগ্রাম
শাহিনুর ইসলাম প্রান্ত, লালমনিরহাট প্রতিনিধি: দেশ হতে প্রায় বিছিন্ন ভূখণ্ড আঙ্গরপোতা-দহগ্রাম। তিনদিকে ভারত একদিকে তিস্তা নদী বেষ্টিত ভারতের অভ্যন্তরে ৩৫ বর্গ মাইল জুড়ে দহগ্রাম ইউনিয়ন। এ গ্রামের দক্ষিণ-পশ্চিম অংশে বয়ে যাওয়া তিস্তা নদীর অব্যাহত ভাঙনে দেশের ঐতিহাসিক এবং আলোচিত দহগ্রাম ইউনিয়নের আয়তন দিনে দিনে ছোট হয়ে আসছে।
নদীর পানি বৃদ্ধি পাওয়ায় অব্যাহত নদী ভাঙ্গনের কারনে শত শত পরিবারের কপাল পুড়ছে। মাথা গোঁজার ঠাই, বসতভিটা, আবাদী জমি হারিয়ে সর্বস্বান্ত হয়ে অতিকষ্টে দিন যাপন করছেন দহগ্রামের তিস্তা পাড়ের নদী ভাঙন কবলিত বাসিন্দারা।
সরেজমিনে দহগ্রামের ভাঙন কবলিত এলাকা ঘুরে দেখা গেছে, জলপাইগুড়ি জেলার মালবাজার এলাকায় গজলডোবা ব্যারাজ বাঁধ নির্মাণ করে তিস্তা নদীর পানি প্রবাহ নিয়ন্ত্রণ করছে ভারত। ফলে বাংলাদেশি অংশে তিস্তা নদী প্রবাহে সুফলের চেয়ে ক্ষতির প্রভাবই বেশি। দহগ্রামের বিপরীত দিকে নদীর মাঝ গতিপথ রোধ করে ট্রাকের পর ট্রাক পাথর ও স্পার ফেলে ভারত তাদের অংশে নির্মাণ করেছে বিএসএফ ক্যাম্প। ফলে নদীর স্রোতে বাঁধাপ্রাপ্ত হয়ে বাংলাদেশের দহগ্রাম অংশে ভেঙে চলেছে। নদী তীরবর্তী ৬/৭ কিলোমিটার এলাকার মধ্যে রয়েছে ভারতীয় পাঁচটি বিএসএফ ক্যাম্প।
চরাঞ্চলবাসির দাবি, বিএসএফ সীমান্ত আইন অমান্য করে স্পিড বোর্ড ও নৌকা দিয়ে প্রবল গতিতে বাংলাদেশি নদী অংশে টহল দেয়। এতে করে স্রোতের পাশাপাশি তীব্র ঢেউয়ে আরো বেশি বেশি ভাঙছে তিস্তা। তিস্তা নদীর পানি হঠাৎ করেই বৃদ্ধি পায় আবার সহসাই পানি নেমে যায়। কারণ হিসেবে চরাঞ্চলবাসির দাবি উজানে ভারতের গজলডোবা ব্যারাজ বাঁধ। পানির তীব্রতা বা পাহাড়ী ঢল নামলেই ভারত গেট খুলে দেয় আর তখনই ফুঁসে উঠে তিস্তা। মুহূর্তেই ফসলের ক্ষেত তলিয়ে যায়, বালু পড়ে নষ্ট হয় ফসলী জমি। অপরদিকে পানি নামতে থাকলে রুদ্র মূর্তি ধারণ করে তিস্তা গ্রাস করতে থাকে একরের পর একর ফসলি জমি, বসতবাড়ী প্রভৃতি।
Previous articleদপ্তরী কাম প্রহরী পদ জাতীয় করনের দাবীতে জাজিরায় মানববন্ধন
Next articleলালমনিরহাটে অভিমান করে স্কুল ছাত্রের আত্মহত্যা
Automating End regarding Line to improve Productivity Together with Profits with...
আরও চ্যাম্পিয়ন্স লিগ শিরোপা প্রাপ্য মেসির: সুয়ারেস
শরীয়তপুরে শোক দিবসের অনুষ্ঠানে ছাত্রলীগের সংঘর্ষ, আহত-৫